|  |  |  |
| --- | --- | --- |
| Description: Sve | Република Србија – АП Војводина  Универзитет у Новом Саду  Технички факултет «Михајло Пупин»  Зрењанин, Ђуре Ђаковића бб  [www.tfzr.uns.ac.rs](http://www.tfzr.uns.ac.rs)  Тел.023/550-515 факс: 023/550-520  ПИБ: 101161200 | Description: uns |

На основу одредбе члана 10. Правилника о ближим минималним условима за избор у звање наставника Универзитета у Новом Саду и члана 41. Статута Техничког факултета „Михајло Пупин“ Зрењанин бр. 01-601 од 13.02.2020. године, Наставно-научно веће факултета усвојило је:

**ПРАВИЛНИК О ИЗВОЂЕЊУ ПРИСТУПНИХ ПРЕДАВАЊА**

**Члан 1.**

Овим Правилником се ближе уређују услови, поступак и критеријуми за оцену способности за наставни рад кандидата за избор у звање доцента на Техничком факултету „Михајло Пупин“ у Зрењанину (у даљем тексту Факултет) који немају падагошко искуство у извођењу предавања на високошколској установи (**академски ниво – основне академске или мастер академске студије).**

**Члан 2.**

Кандидат који нема искуство у извођењу предавања на високошколској установи **(АКАДЕМСКИ НИВО – основне академске или мастер академске студије)**, а који се бира у звање доцента у оквиру ближих критеријума процене способности за наставни рад утврђених Законом о високом образовању и Правилником о ближим минималним условима за избор у звања наставника на Универзитету у Новом Саду, мора имати и позитивну оцену приступног предавања.

**Члан 3.**

Комисију за оцену приступног предавања (у даљем тексту Комисија) именује декан Факултета на предлог председника Комисије за писање извештаја о кандидатима пријављеним на конкурс за избор у звање и заснивање радног односа, а чине је најмање два наставника која су изабрана у звање за научну област за коју се кандидат бира, један наставник из области Методике наставе или продекан за наставу и један студент.

**Члан 4.**

Тему приступног предавања утврђује председник Комисије на основу садржаја научне области за коју је покренут поступак избора у звање.

Тема приступног предавања не сме да буде из области докторске дисертације било ког кандидата.

**Члан 5.**

Декан факултета на предлог председника комисије, а у договору са другим члановима комисије из члана 3. овог Правилника, организује приступно предавање кандидата и утврђује термин приступног предавања.

Сви кандидати пријављени на конкурс добијају исту тему приступног предавања. Период за припрему предавања не сме бити краћи од 15 нити дужи од 30 дана од дана пријема обавештења о термину приступног предавања.

**Члан 6.**

Приступно предавање је јавно и одржава се у одговарајућим просторијама Факултета Амфитеатру или учионицама.

Одржавање приступног предавања се оглашава на огласној табли Факултета, најмање осам дана пре одржавања предавања са јасно назначеним датумом, временом, местом одржавања приступног предавања, темом приступног предавања и списком кандидата.

**Члан 7.**

Време предвиђено за одржавање приступног предавања је 45 минута – школски час.

Уколико има више пријављених кандидата приступна предавања се одржавају истог дана а редослед излагања приступног предавања се утврђује по азбучном реду пријављеног кандидата.

За време предавања једног кандидата остали кандидати су ван просторије у којој се одвија предавање.

**Члан 8.**

Комисија приликом приступног предавања оцењује:

-припрему предавања;

-структуру и квалитет садржаја предавања;

-дидактично-методички аспект извођења предавања.

**1. Припрема предавања**

* садржај предавања;
* предавање има једну логичку структуру и артикулацију (увод, централни део, завршни део);
* планирано активирање претходних звања студената;
* за припрему предавања адекватна стручна литература;
* планирана евиденција запажања активности студената на часу.

**2. Структура и квалитет садржаја предавања**

* предвиђени садржаји којима се уводе слушаоци у тему;
* повезаност предходне тематске јединице са новим звањима;
* повезаност градива тематске јединице са стеченим знањима из других области/дисциплина;
* активна очигледност у предавању (илустрација, модели и др);
* стручно познавање тематске јединице

**3. Дидактичко-методички аспект извођења предавања**

* да ли се информације саопштавају јасно, разговетно и језгровито;
* примењују се различите методе, технике, облици и средства наставног рада;
* реализоване су све етапе часа, а динамика рада прилагођена претходним знањима студената, циљевима часа и специфичностима садржаја предмета;
* примењена су средства подстицања активног усвајања знања (стимулише се критичко размишљање студената, садржаји су занимљиви и усмерени на примену наученог);
* рационално коришћен простор, опрема и време, двосмерна комуникација;
* студенти се подстичу да самостално користе додатне изворе информација, као што су стручне књиге, чланци из часописа, интернет и др.

**Члан 9**

Након завршеног предавања сваки члан Комисије оцењује приступно предавање нумеричком оценом од 5 до 10.

На основу појединачних оцена свих чланова Комисије израчунава се просечна оцена.

Сматра се да кандидат који добије оцену 5 од два члана Комисије, није одржао позитивно предавање и оно се оцењује коначном оценом 5 (не задовољава).

Председник Комисије сачињава записник о приступном предавању кандидата у коме се наводе појединачне оцене свих чланова Комисије и просечна оцена за сваког кандидата. Записник потписују сви чланови Комисије.

**Члан 10**

Правилник ступа на снагу и примењује се наредног дана од дана усвајања и објављивања на огласној табли и сајту Факултета.

Председник Савета Факултета

Проф. др Далибор Добриловић

На основу члана 9. Правилника о извођењу приступног предавања, Комисија за оцену приступног предавања у саставу\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ у поступку избора у звање и заснивање радног односа за \_\_\_\_\_ доцента на одређено време од пет година за ужу научну област\_\_\_\_\_\_\_\_\_\_\_\_\_\_\_\_\_\_\_ по конкурсу објављеном дана \_\_\_\_\_\_\_\_\_\_\_\_\_\_\_ у дневном листу „Послови“, сачињава дана \_\_\_\_\_\_\_\_\_\_\_ следећи

**ЗАПИСНИК**

**о приступном предавању кандидата**

Кандидат \_\_\_\_\_\_\_\_\_\_\_\_\_\_\_\_\_(име и презиме) у поступку избора у звање и заснивање радног односа за \_\_\_\_\_\_ доцента на одређено време од пет година за ужу научну област \_\_\_\_\_\_\_\_\_\_\_\_\_\_\_\_\_ по конкурсу објављеног дана\_\_\_\_\_\_\_\_\_\_\_\_\_\_\_\_ у дневном листу „Послови“ одржао је приступно предавање у складу са чланом 2. Правилника о извођењу приступног предавања дана \_\_\_\_\_\_\_\_\_\_\_\_\_\_\_ са почетком у \_\_\_\_\_\_\_\_\_.

Назив теме приступног предавања кандидата

је:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Појединачне оцене приступног предавања чланова Комисије:

1.\_\_\_\_\_\_\_\_\_\_\_\_\_\_\_\_ председник, оцена \_\_\_\_\_\_\_\_\_\_\_\_\_\_\_\_\_ (словима и бројем)

2.\_\_\_\_\_\_\_\_\_\_\_\_\_\_\_\_ члан, оцена\_\_\_\_\_\_\_\_\_\_\_\_\_\_\_\_\_\_(словима и бројем)

3.\_\_\_\_\_\_\_\_\_\_\_\_\_\_\_\_ члан, оцена\_\_\_\_\_\_\_\_\_\_\_\_\_\_\_\_\_\_(словима и бројем)

4.\_\_\_\_\_\_\_\_\_\_\_\_\_\_\_\_ члан, оцена\_\_\_\_\_\_\_\_\_\_\_\_\_\_\_\_\_\_(словима и бројем) Оцена приступног предавања кандидата \_\_\_\_\_\_\_\_\_\_\_\_\_\_\_\_ (словима и бројем)

У Зрењанину,

\_\_\_\_\_\_\_\_\_ датум

Комисија:

\_\_\_\_\_\_\_\_\_\_\_\_\_\_ председник

\_\_\_\_\_\_\_\_\_\_\_\_\_\_ члан

\_\_\_\_\_\_\_\_\_\_\_\_\_\_ члан

\_\_\_\_\_\_\_\_\_\_\_\_\_\_ члан